b'\n_START_ARTICLE_\nBullion-kolikko\n_START_PARAGRAPH_\nBullion-kolikko tai bullion on yleinen kansainv\xc3\xa4linen termi kolikolle, joka on ly\xc3\xb6ty jalometalliin kuten kultaraha. Bullionin miellet\xc3\xa4\xc3\xa4n sijoitukseksi tai pit\xc3\xa4v\xc3\xa4n arvon itsess\xc3\xa4\xc3\xa4n. Sijoituskolikoiksi usein ajatellaan kolikot, jotka on ly\xc3\xb6ty vuoden 1800 j\xc3\xa4lkeen, joiden jalometallipitoisuus on v\xc3\xa4hint\xc3\xa4\xc3\xa4n 90\xc2\xa0% ja jotka ovat tai ovat olleet virallista valuuttaa jossakin valtiossa tai alueella. Bullion-kolikoita on usein saatavilla kullasta ja hopeasta, mutta esimerkiksi tunnetut kolikot Krugerrand\xc2\xa0ja Sveitsin Vreneli on ly\xc3\xb6tyn\xc3\xa4 vain kultaan. American Eagle -sarjaa on saatavana kullasta, hopeasta ja platinasta. Kanadan Maple Leaf -sarjaa on saatavilla kullasta, hopeasta, platinasta sek\xc3\xa4 palladiumista. Vuodesta 2000 l\xc3\xa4htien fyysinen sijoituskulta on ollut Suomessa arvonlis\xc3\xa4verosta vapaata, josta oli jo vuonna 1998 Euroopan unionin aluetta koskeva s\xc3\xa4\xc3\xa4d\xc3\xb6s._NEWLINE_Bu-kolikot tarkoittaa eri asiaa kuin \xe2\x80\x9dbullion\xe2\x80\x9d, mutta bullion-kolikot voidaan jakaa my\xc3\xb6s bu- tai proof-laatuisiin, koska ne ovat kansainv\xc3\xa4lisi\xc3\xa4 laatuk\xc3\xa4sitteit\xc3\xa4. Bu-kolikot voivat siten tarkoittaa esimerkiksi kahden euron kolikoita, jotka eiv\xc3\xa4t ole bullion-kolikoita. Laatuluokitus kertoo yleisesti valmistustavasta ja se n\xc3\xa4kyy kolikossa; bu-laadussa kolikon pinta on kiilt\xc3\xa4vyydelt\xc3\xa4\xc3\xa4n sama(matta) kun taas proof laadussa kolikon kuvan tausta on usein kiillotettu peilim\xc3\xa4isen kiilt\xc3\xa4v\xc3\xa4ksi korostamaan kolikon ly\xc3\xb6ntikuviota.'